CELEX: 31988R0392
Language: el
Date: 1988-02-11 00:00:00
Title: Κανονισμός (ΕΟΚ) αριθ. 392/88 της Επιτροπής της 11ης Φεβρουαρίου 1988 για τροποποίηση του κανονισμού (ΕΟΚ) αριθ. 1599/84 περί λεπτομερειών εφαρμογής του καθεστώτος ενισχύσεως στην παραγωγή για τα μεταποιημένα προϊόντα με βάση τα οπωροκηπευτικά

Avis juridique important

|

31988R0392

Κανονισμός (ΕΟΚ) αριθ. 392/88 της Επιτροπής της 11ης Φεβρουαρίου 1988 για τροποποίηση του κανονισμού (ΕΟΚ) αριθ. 1599/84 περί λεπτομερειών εφαρμογής του καθεστώτος ενισχύσεως στην παραγωγή για τα μεταποιημένα προϊόντα με βάση τα οπωροκηπευτικά  

Επίσημη Εφημερίδα αριθ. L 039 της 12/02/1988 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 392/88 ΤΗΣ ΕΠΙΤΡΟΠΗΣ  της 11ης Φεβρουαρίου 1988  για τροποποίηση του κανονισμού (ΕΟΚ) αριθ. 1599/84 περί λεπτομερειών εφαρμογής του καθεστώτος ενισχύσεως στην παραγωγή για τα μεταποιημένα προϊόντα με βάση τα οπωροκηπευτικά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 3909/87 (2), και ιδίως το άρθρο 3 παράγραφος 4,  Εκτιμώντας:  ότι το άρθρο 4α του κανονισμού (ΕΟΚ) αριθ. 1599/84 (3) της Επιτροπής, όπως τροποποιήθηκε τελευταία από τον κανονισμό (ΕΟΚ) αριθ. 3951/86 (4), έχει προβλέψει, όσον αφορά τις τομάτες, μία προκαθοριστική σύμβαση μεταξύ παραγωγού και μεταποιητού, που πρέπει να συναφθεί το αργότερο στις 16 Φεβρουαρίου 1988· ότι, λαμβάνοντας υπόψη το γεγονός ότι η Κοινότητα θα πρέπει ακόμη να καθορίσει το καθεστώς που θα εφαρμοστεί για τις τομάτες που προορίζονται για τη μεταποίηση την περίοδο 1988/89, είναι σκόπιμο να μεταφερθεί η ημερομηνία συνάψεως των εν λόγω συμβάσεων, και η ημερομηνία ανακοινώσεως θα πρέπει να γίνει βάσει του άρθρου 2 παράγραφοι 1 και 2 του προαναφερθέντος κανονισμού.  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1599/84 τροποποιείται ως εξής:  1. Στο άρθρο 2, η παράγραφος 3 αντικαθίσταται από το ακόλουθο κείμενο:  «3. Η ημερομηνία που αναφέρεται στις παραγράφους 1 και 2 αντικαθίσταται από εκείνη της "11ης Μαρτίου 1988" για την περίοδο 1988/89».  2. Στο άρθρο 4α, η παράγραφος 5 αντικαθίσταται από το ακόλουθο κείμενο:  «5. Για την περίοδο εμπορίας 1988/89 οι ημερομηνίες που προβλέπονται στις παραγράφους 1 και 2 αντικαθίστανται αντιστοίχως από εκείνες της "18 Μαρτίου 1988" και "25 Μαρτίου 1988"».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Φεβρουαρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 370 της 30. 12. 1987, σ. 20.  (3) ΕΕ αριθ. L 152 της 8. 6. 1984, σ. 16.  (4) ΕΕ αριθ. L 365 της 24. 12. 1986, σ. 46.